Ինկա Գրինգս

**Ինկա Գրինգս** (; ), գերմանացի ֆուտբոլիստ հանդես է եկել հարձակվողի դիրքում, իսկ այժմ բելգիական «Բրյուգե» ակումբի գլխավոր մարզիչն է: Առավել հայտնի է «Դույսբուրգ 2001» ֆուտբոլային ակումբում և Գերմանիայի ազգային հավաքականում իր ելույթներով։ Եվրոպայի կրկնակի չեմպիոն (2005 և 2009), Ամառային օլիմպիական խաղերի բրոնզե մեդալակիր (2000)։

## Կարերա
### Ակումբային
Ինկա Գրինգսը պայմանագիր է կնքել «Դույսբուրգ 2001» ԺՖԿ-ի հետ 1995 թվականին և արագորեն դարձել է ակումբի կարևորագույն խաղացողը: Հետագա տարիներին Գրինգսը դարձավ կանանց Բունդեսլիգայի ամենահաջողակ ֆուտբոլիստներից մեկը։ 1998 թվականին Գրինգսը ակումբի կազմում նվաճել է առաջին տիտղոսը՝ ֆուտբոլի Գերմանիայի գավաթը։ 1998-99 մրցաշրջանում Ինկա Գրինգսը դարձել է առաջնության լավագույն ռմբարկու, իսկ 1999 թվականին դարձել է Գերմանիայի տարվա ֆուտբոլիստ։

Հետագա տարիներին Գրինգսը դարձավ կանանց Բունդեսլիգայի լավագույն ռմբարկուն՝ 2011 թվականի հունվարին 350 անգամ գրավելով մրցակցի դարպասը։ 1999-00 մրցաշրջանում «Դույսբուրգը» դարձել Է Գերմանիայի չեմպիոն, իսկ Գրինգսն այս մրցաշրջանում սահմանել է բացարձակ ռեկորդ՝ 38 խփած գոլ: 2009 թվականին Գրինգսը գլխավերևում բարձրացրեց ՈՒԵՖԱ-ի կանանց գավաթը։ Ինկան երեք տարվա ընթացքում՝ 2008-2010 թվականներին, դարձել է մրցաշրջանի լավագույն ռմբարկուն, ինչի շնորհիվ կրկին դարձել է Գերմանիայի տարվա ֆուտբոլիստ (2009 և 2010 թվականներին)։

Գլխավոր էջ «2011» «Սեպտեմբեր 1» «Դույսբուրգի» հետ պայմանագրի ավարտից մեկ տարի առաջ, Գրինգսը տեղափոխվեց շվեյցարական «Ցյուրիխ» ակումբ։ Նույն թվականին ինկան դարձավ Շվեյցարիայի գավաթակիր և առաջնության հաղթող։ 2013 թվականին հանդես է եկել WPS-ում «Չիկագո Ռեդ Սթարզ» ակումբի կազմում, ուր տեղափոխվել է ազգային հավաքականում ընկերուհու՝ Սոնյա Ֆուսի հետ միասին։ Ֆուտբոլիստի կարիերան ավարտել է գերմանական «Քյոլնում»։

## Ազգային հավաքականում
Հավաքականի կազմում նորամուտը նշել է 1996 թվականի մայիսին Ֆինլանդիայի դեմ խաղում։ Գերմանիայի հավաքականի կազմում հանդես է եկել 1999 թվականի աշխարհի առաջնությունում՝ դառնալով երեք գոլի հեղինակ։ 2000 թվականի Օլիմպիական խաղերում թիմի կազմում դարձել է ֆուտբոլային մրցաշարի բրոնզե մեդալակիր։ Գրինգսը բաց է թողել բազմաթիվ միջազգային մրցաշարեր վնասվածքների պատճառով (2001 թվականի Եվրոպայի առաջնություն, 2003 թվականի Աշխարհի առաջնություն, 2004 թվականի Օլիմպիական խաղեր)։ 2005 թվականի Եվրոպայի առաջնությունում դարձել է մրցաշարի լավագույն ռմբարկուն՝ խփելով չորս գնդակ և թիմի հետ նվաճելով Եվրոպայի չեմպիոնների տիտղոսը։ Բացակայել է 2007 թվականի աշխարհի առաջնությունից և 2008 թվականի օլիմպիական խաղերից հավաքականի գլխավոր մարզիչ Սիլվիա Նայդի հետ ունեցած տարաձայնությունների պատճառով։ Կրկին հրավիրվել է հավաքական՝ մասնակցելու Եվրոպայի 2009 թվականի առաջնությանը։ Գրինգսը թիմի հետ նվաճում է Եվրոպայի չեմպիոնների հերթական տիտղոսը, ինչպես նաև խփած 5 գոլերով կրկին դառնում է առաջնության լավագույն ռմբարկու։

Ինկա Գրինգսը ազգային հավաքականի կազմում խփել է 64 գնդակ՝ հանդիսանալով Գերմանիայի կանանց հավաքականի երրորդ ռմբարկուն Բիրգիտ Պրինցից (128) և Հայդի մորից (83) հետո: Միջին հաշվով, ինկան իր 96 խաղերի ընթացքում մեկ խաղում խփել է 0,69 գոլ, ինչը նրան դարձնում է ազգային հավաքականի երկրորդ ամենաարդյունավետ խաղացողը ողջ պատմության ընթացքում։

## Անձնական կյանք
Ինկա Գրինգսը բաց բիսեքսուալ է։ Կապ է ունեցել թիմակից Լինդա Բրեզոնիկի և «Վոլֆսբուրգի» նախկին մարզիչ Հոլգեր Ֆախի հետ։

## Ծանոթագրություն

## Արտաքին հղումներ
* Бомбардир по фамилии Грингс

Կատեգորիա:Գերմանացի կին ֆուտբոլիստներ
Կատեգորիա:Գերմանացի ֆուտբոլային մարզիչներ
Կատեգորիա:Ֆուտբոլային մարզիչներ այբբենական կարգով